
ΠΕ ΡΙΕΧΟΜΕ ΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

140. Τροποποίηση και συμπλήρωση διατάξεων λειτουργίας του 


Σώματος Ορκωτών Εκτιμητών. .. 1 

141. Οργανισμός του Δικηγορικού Συλλόγου Ορεστιάδος. 2 

142. Σύσταση Νομικής Υπηρεσίας στο Εθνικό Μετσόβιο Πολυτε¬ 
χνείο. 3 

143. Τροποποίηση των διατάξεων του Π.Δ. 387/1983 (Α’ 141) 
και του Π.Δ. 494/1985 (Α' 176), που αφορούν στη λειτουρ¬ 


γία, οργάνωση, διοίκηση φοιτητικών λεσχών στα Ανώτατα 
Εκπαιδευτικά Ιδρύματα και την παροχή δωρεάν σίτισης 


στους φοιτητές αυτών.. 4 

144. Ίδρυση εργαστηρίων στο Τμήμα Γεωπονίας της Σχολής Γε¬ 
ωτεχνικών Επιστημών του Αριστοτελείου Πανεπιστημίου 
Θεσσαλονίκης και καθορισμός του εσωτερικού τους κανονι¬ 
σμού. 5 


145. Τροποποίηση του αριθ. 676/18.10.1963 Β.Δ/τος «περί 
επεκτάσεως των εν Ηρακλείω εγκαταστάσεων της Ανωνύμου 
Εταιρείας με την επωνυμία «Προνομιούχος Ανώνυμος Εται¬ 
ρεία Γενικών Αποθηκών της Ελλάδος» (Α' 199), όπως τρο¬ 
ποποιήθηκε με το αριθμ. 207/27.4.1988 Π.Δ/γμα (Α' 

89). 6 

146. Τροποποίηση του Π.Δ. 421/81 «Περί κανονισμού οργανώ- 
σεως και Λειτουργίας του Επιμελητηρίου υπό τον τίτλο 
«ΑΡΑΒΟ-ΕΛΛΗΝΙΚΟ ΕΠΙΜΕΛΗΤΗΡΙΟ ΤΟΥ ΕΜΠΟ¬ 
ΡΙΟΥ ΚΑΙ ΑΝΑΠΤΥΞΕΩΣ» (Α' 113) όπως τροποποιήθηκε 

με το Π.Δ. 430/86 (Α' 202). 7 

ΣΥΜΒΑΣΕΙΣ 

Χρηματοδότηση του τηρούμενου στην Αγροτική Τράπεζα της Ελλά¬ 
δος Ειδικού Λογαριασμού Εγγυήσεων Γεωργικών Προϊόντων 
(ΕΛΕΓΠ) του Ελληνικού Δημοσίου, με το ποσό των. δραχμών 


120.000.000.000, σε ανοικτό λογ/σμό, για χρηματοδότηση 

Γεωργικών Κοινοτικών Δαπανών κατά το 1990. 8 

Χρηματοδότηση του τηρούμενου στην Αγροτική Τράπεζα της Ελλά¬ 
δος Ειδικού Λογαριασμού Εγγυήσεων Γεωργικών Προϊόντων 
(ΕΛΕΓΠ) του Ελληνικού Δημοσίου, κατά το 1990, με το ποσό 
των δραχμών 47.030.000.000. 9 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 140 (1) 


Τροποποίηση και συμπλήρωση διατάξεων λειτουργίας του Σώματος 
Ορκωτών Εκτιμητών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 15 του Ν. 820/1978 «περί λήψεως μέ¬ 


τρων δια την περιστολήν της Φοροδιαφυγής κ.λ.π.» (Α’ 174), όπως 
αυτό τροποποιήθηκε με το άρθρο τέταρτο του Ν.979/1979 «περί ρυθ- 
μίσεως Φορολογικών και μισθολογικών τινών θεμάτων κ.λ.π.» (Α’ 
234). 

2. Τις διατάξεις του άρθρου 40 του Ν.1041/1980 «περί αυξήσεως 
των αποδοχών των δημοσίων εν γένει υπαλλήλων κ.λ.π.» (Α’ 75). 

3. Την υπ’ αριθ. 110/1990 γνωμοδότηση του Συμβουλίου της Επι¬ 
κράτειας, με πρόταση των Υπουργών Οικονομικών και Δικαιοσύνης, 
αποφασίζουμε: 

Άρθρο 1 

Δαπάνη Εκτίμησης 

Η παράγραφος 1 του άρθρου 11 του Ν.Δ. 279/1979 «περί του τρό¬ 
που διοικήσεως και λειτουργίας του Σώματος Ορκωτών Εκτιμητών» 
(Α' 81) αντικαθίσταται, ως ακολούθως: 

α) η δαπάνη εκτίμησης καθορίζεται ως ποσοστό της αξίας που προσ¬ 
διορίζεται με την έκθεση εκτίμησης, ως εξής: 

1) Για αξία αντικειμένου μέχρι δέκα εκατομμυρίων (10.000.000) 
δραχμών σε ποσοστό 5%ο, μη δυνάμενο να είναι κατώτερο των δραχ¬ 
μών 50.000. 

2) Για αξία αντικειμένου μέχρι τριάντα εκατομμυρίων (30.000.000) 
δραχμών και για το υπέρ τα δέκα εκατομμύρια (10.000.000) ποσόν, σε 
ποσοστό 3%ο. 

3) Για αξία αντικειμένου μέχρι εξήντα εκατομμυρίων (60.000.000) 
δραχμών και για το υπέρ τα τριάντα εκατομμύρια (30.000.000), ποσό, 
σε ποσοστό 2%ο. 

4) Για αξία αντικειμένου μέχρι εκατόν είκοσι εκατομμύρια 
(120.000.000) δραχμών και για το υπέρ εξήντα εκατομμύρια 
(60.000.000) ποσό, σε ποσοστό 1,5%ο. 

5) Για αξία αντικειμένου μέχρι διακόσια σαράντα εκατομμύρια 
(240.000.000) δραχμών και για το υπέρ τα εκατόν είκοσι εκατομμύ¬ 
ρια (120.000.000) ποσό, σε ποσοστό 1,25%ο. 

6) Για αξία αντικειμένου μέχρι πεντακόσια εκατομμύρια 
(500.000.000) δραχμών και για το υπέρ τα διακόσια σαράντα εκατομ¬ 
μύρια (240.000.000) ποσό, σε ποσοστό 1,0 %ρ. 

7) Για αξία αντικειμένου μέχρι ένα δισεκατομμύριο 

(1.000.000.000) δραχμών και για το υπέρ τα πεντακόσια εκατομμύ¬ 
ρια (500.000.000) ποσό, σε ποσοστό 0,90 %ρ. 

8) Για αξία αντικειμένου μέχρι δυο δισεκατομμύρια 

(2.000.000.000) δραχμών και για το υπέρ το ένα δισεκατομμύριο 
(1.000.000.000) ποσό, σε ποσοστό 0,80%ο. 

9) Για αξία αντικειμένου μέχρι πέντε δισεκατομμύρια 

(5.000.000.000) δραχμών και για το υπέρ τα δυο δισεκατομμύρια 
(2.000.000.000) ποσό, σε ποσοστό 0,75 %ο. 

10) Για αξία άνω των πέντε δισεκατομμυρίων (5.000.000.000) 
δραχμών ο συντελστής σταθεροποιείται στο 0,70%ο. 

β) Προκειμένου περί εκτιμήσεως μη εισηγμένων στο Χρηματιστήριο 
μετοχών ή λοιπών τίτλων κινητών αξιών Ανωνύμων Εταιρειών ή συμ¬ 
μετοχών σε Εταιρείες ή συνεταιρισμούς τα ανωτέρω ποσοστά ως και το 
κατώτερο όριο δαπάνης προσαυξάνεται κατά 40%. 

γ) Με απόφαση του Εποπτικού Συμβουλίου του Σ.Ο.Ε. δύναται σε ει- 

διχές περιπτώσεις μεγάλης αξίας να παρέχεται έκπτωση έως 20%, 
λαμβανομένης υπόψη της απασχολήσεως του Σ.Ο.Ε. και των λοιπών 
εξόδων (μετακινήσεις, ειδικοί σύμβουλοι κ.λ.π.). 

δ) Σε περιπτώσεις επανεκτιμήσεων εντός 18 μηνών των ιδίων ακρι¬ 
βώς αντικειμένων η δαπάνη εκτίμησης υπολογίζεται βάσει της νέας 
αξίας και στη συνέχεια αφαιρείται η προηγουμένως καταβληθείσα δα¬ 
πάνη εκτίμησης. Σε καμμία περίπτωση η δαπάνη επανεκτίμησης δεν 
μπορεί-να είναι κατώτερη των 50.000 δρχ. 

Άρθρο 2. 

Ασυμβίβαστο. 

Στο άρθρο 8 του Π.Δ.279/79 προστίθεται παράγραφος 2, ως εξής, 
της ήδη υπάρχουσας αριθμουμένης ως παραγράφου 1: 

«2. Το λειτούργημα του Ορκωτού Εκτιμητή δεν είναι ασυμβίβα¬ 
στο: 

α) Με την διδασκαλία σε ΑΕΙ, Ιδρύματα Ερευνών και Ινστιτούτα 
Ερευνών. 

β) Με την κατοχή δημοτικών εκλόγιμων αξιωμάτων και με τη βου¬ 
λευτική ιδιότητα. Εάν όμως εκλεγεί Δήμαρχος ή βουλευτής, κατά την 
διάρκεια της θητείας του, αναστέλλεται η άσκηση των καθηκόντων του 
Ορκωτού Εκτιμητή. 

γ) Με τη συμμετοχή στα Διοικητικά Συμβούλια Επιχειρήσεων και 
Οργανισμών του Δημοσίου Τομέα. 

δ) Τα ασυμβίβαστα και οι εξαιρέσεις του παρόντος άρθρου ισχύουν 
και για τους βοηθούς Ορκωτούς Εκτιμητές Α' Τάξης». 

Άρθρο 3 

Σύνθεση Σ.Ο.Ε. - Θέσεις - Εξέλιξη προσωπικού. 

1. Οι παράγραφοι 1 και 2 του άρθρου 6 του Π.Δ. 279/79 αντικαθί¬ 
στανται ως εξής: 

α) Το Σώμα Ορκωτών Εκτιμητών (Σ.Ο.Ε.) αποτελείται από τους 
Ορκωτούς Εκτιμητές, τους Βοηθούς Ορκωτούς Εκτιμητές Α' Τάξης 
και τους Βοηθούς Ορκωτούς Εκτιμητές. Οι δύο πρώτες κατηγορίες Ορ¬ 
κωτών Εκτιμητών διενεργούν τις κατά το άρθρο 1 αναφερόμενες εκτι¬ 
μήσεις. Μετά του Βοηθού Ορκωτού Εκτιμητού Α' Τάξεως συμπράττει 
απαραιτήτους και ένας Ορκωτός Εκτιμητής. 

β) Ο αριθμός των Ορκωτών Εκτιμητών και Βοηθών Ορκωτών Εκτι¬ 
μητών Α' Τάξεως ορίζεται σε 30. Οι θέσεις αυτές είναι ενιαίες. 

2. Στην παράγραφο 2 του άρθρου 7 του Π.Δ. 279/79 αντικαθίστα¬ 
ται το εδάφιο β ως ακολούθως: «β. Δωδεκαετής εμπειρία σχετική με το 
έργο του Εκτιμητού ή ισόχρονος προϋπηρεσία στο Δημόσιο» και προστί¬ 
θεται εδάφιο γ: «γ. Επαρκή γνώση μιας τουλάχιστον ξένης γλώσσας 
των Χωρών Μελών της ΕΟΚ». 

3. Στο άρθρο 7 του Ν.Δ. 279/79, προστίθεται παράγραφος 4. 
α) Για το διορισμό βοηθών Ορκωτών Εκτιμητών Α' Τάξεως, που 

ενεργείται κατά το άρθρο 9 του παρόντος απαιτούνται τα ίδια προσόντα, 
πλην εκείνου που αναφέρεται στο εδάφιο β της παραγράφου 2 το οποίο 
περιορίζεται σε τετραετή εμπειρία ή προϋπηρεσία στο Δημόσιο. 

β) Οι βοηθοί Ορκωτοί Εκτιμητές Α' Τάξης μετά εξαετή ευδόκιμη 
υπηρεσία προάγονται μετά απόφαση του Εποπτικού Συμβουλίου σε Ορ¬ 
κωτούς Εκτιμητές. 

γ) Οι βοηθοί Ορκωτοί Εκτιμητές Α' Τάξης έχουν ως αποδοχές το 
80% των αποδοχών των Ορκωτών Εκτιμητών με την ίδια προϋπηρε¬ 
σία στο Σ.Ο.Ε. 

4. Στην παράγραφο 1 του άρθρου 9 του Ν.Δ. 279/79 προστίθεται 
περίπτωση (γ), που έχει ως εξής: 

«γ). Προκειμένου να πληρωθούν θέσεις Ορκωτών και Βοηθών Ορ¬ 
κωτών Εκτιμητών Α’ Τάξης καθορίζονται από το Υπουργικό Συμβού¬ 
λιο στη σχετική πρόσκληση οι απαιτούμενες εκάστοτε ειδικότητες». 

Άρθρο 4. 

Αρμοδιότητες Σ.Ο.Ε. - Προθεσμίες. 

1. Επεκτείνονται οι διατάξεις του άρθρου 39 παράγραφος 3 του Ν. 
1041/1980 «Περί αυξήσεως των αποδοχών κ.λ.π.» (Α' 75) και στις 
αγοραπωλησίες ακινήτων όλων των Επιχειρήσεων και Οργανισμών του 
Δημοσίου Τομέα, όπως αυτός καθορίζεται από το Ν. 1232/1982 (Α’ 
22) και το Ν. 1256/1982 (Α' 65). 

Έκθεση εκτίμησης του Σ.Ο.Ε. δεν απαιτείται εφόσον: 
α) η αγοραπωλησία γίνεται μεταξύ φορέων του Δημόσιου Τομέα, 
β) Η αξία του κάθε ακινήτου δεν υπερβαίνει τα πέντε εκατομμύρια 
(5.000.000) δραχμές. 

2. Με απόφαση του Διοικητού του Σώματος δύναται να καθορίζεται 
προθεσμία προς αποπεράτωση της Έκθεσης Εκτίμησης, καθώς και επί¬ 


δομα παραγωγικότητος των Ορκωτών Εκτιμητών και Βοηθών Ορκω¬ 
τών Εκτιμητών όχι μεγαλύτερο του 20% των μηνιαίων αποδοχών. 

Στον Υπουργό των Οικονομικών αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 4 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΓΕΩΡΓΙΟΣ ΑΓΑΠΗΤΟΣ ΚΩΝ. ΣΤΑΜΑΤΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 141 (2) 

Οργανισμός του Δικηγορικού Συλλόγου Ορεστιάδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 του Νόμου 1366/1983 (ΦΕΚ Α' 81). 
β) Του άρθρου 24 παράγραφος 5 του Νόμου 1558/1985 «Κυβέρ¬ 
νηση και Κυβερνητικά όργανα» (ΦΕΚ Α' 137). 

γ) Του άρθρου 17 παράγραφος 1 του Νόμου 1320/1983 «Πρόσ¬ 
ληψη στο Δημόσιο Τομέα και άλλες διατάξεις» (ΦΕΚ Α' 6). 
δ) Του Νόμου 1586/1986 (ΦΕΚ Α' 37). 

2. Την με αριθμό 176/1988 γνωμοδότηση του Συμβουλίου της 
Επικράτειας. 

3. Το με αριθμό 197/1987 έγγραφο του Δικηγορικού Συλλόγου 
Ορεστιάδος, με το οποίο υποβάλλεται σχέδιο Οργανισμού του Δικηγορι¬ 
κού Συλλόγου Ορεστιάδος για την έκδοση σχετικού προεδρικού διατάγ¬ 
ματος. 

Με πρόταση του Υπουργού Δικαιοσύνης, του Υπουργού Προεδρίας 
της Κυβέρνησης και του Υπουργού Οικονομικών, αποφασίζουμε: 

Άρθρο 1. 

Διάρθρωση Υπηρεσιών. 

1. Οι υπηρεσίες του Δικηγορικού Συλλόγου Ορεστιάδος αποτελούν 
τμήμα που διαρθρώνεται ως εξής: 

α) Γραφείο Δικηγορικού λειτουργήματος. . 
β) Γραφείο Διοικητικού. 

1. Τα γραφεία της παραγράφου 1 έχουν τις κατωτέρω αρμοδιότητες: 
α) Γραφείο Δικηγορικού λειτουργήματος: 

Τήρηση μητρώου Δικηγόρων και μητρώου ασκουμένων. 

Τήρηση στοιχείων που αφορούν την προσωπική κατάσταση των δι¬ 
κηγόρων. 

Μέριμνα για την συγκρότηση και λειτουργία του πειθαρχικού Συμ¬ 
βουλίου των δικηγόρων, 
β) Γραφείο Διοικητικού: 

Χειρισμός των θεμάτων που αφορούν την εν γένει κατάσταση του 
προσωπικού. 

Διεκπεραίωση και διακίνηση (αλληλογραφίας η τήρηση του αρχείου 
του συλλόγου, η δακτυλογράφηση των εγγράφων. 

Κατάρτιση ισολογισμού και απολογισμού του Συλλόγου. 

Μέριμνα για την είσπραξη, διαχείριση και διανομή των χρημάτων 
του ειδικού λογαριασμού από την συγκέντρωση των παρακρατουμένων 
ποσοστών από τις αμοιβές των δικηγόρων, στις προβλεπόμενες από τον 
Νόμο. 

Τήρηση και ο εμπλουτισμός της βιβλιοθήκης του Δικηγορικού Συλ¬ 
λόγου Ορεστιάδας. 

Βεβαίωση από τον Προϊστάμενο της υπηρεσίας ή τον νόμιμο αναπλη¬ 
ρωτή του, της ακρίβειας των αντιγράφων φωτογραφικών ή φωτοτυπι¬ 
κών, οποιονδήποτε εγγράφων και γενικά δικαιολογητικών, αντιπαρα- 
βάλλονται με το επιδεικνυόμενο σχετικό πρωτότυπο ή ακριβές αντί¬ 
γραφο. 

Άρθρο 2. 

Διάρθρωση θέσεων. 

1. Οι θέσεις του προσωπικού του Δικηγορικού Συλλόγου Ορεστιάδας 
διαρθρώνονται ως εξής: 

Κλάδος ΔΕ Διοικητικός - Λογιστικός: Θέση Μία (1). 

Προσόντα διορισμού στον εισαγωγικό βαθμό ορίζονται τα προβλεπό- 

μένα από το Προεδρικό Διάταγμα 194/3.5.1988 (ΦΕΚ 84/88 τ.Α') 
περί καθορισμού των προσόντων διορισμού σε θέσεις των δημοσίων 
υπηρεσιών και Νομικών Προσώπων του Δημοσίου Δικαίου. 

Στον Υπουργό Δικαιοσύνης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΝΙΚΟΛΑΟΣ ΘΕΜΕΛΗΣ ΓΕΩΡΓΙΟΣ ΑΓΑΠΗΤΟΣ 

ΔΙΚΑΙΟΣΥΝΗΣ 

ΚΩΝΣΤΑΝΤΙΝΟΣ ΣΤΑΜΑΤΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 142 (3) 

Σύσταση Νομικής Υπηρεσίας στο Εθνικό Μετσόβιο Πολυτεχνείο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 79 παρ. 5 του Ν. 1566/1985 «Δομή 
και λειτουργία της Πρωτοβάθμιας και Δευτεροβάθμιας Εκπαίδευσης 
και άλλες διατάξεις» (Α’ 167). 

2. Την πρόταση της Συγκλήτου του Ε.Μ. Πολυτεχνείου (συνεδρίαση 

8 / 

17.3.89). 

3. Την 737/1989 γνωμοδότηση του Συμβουλίου της Επικράτειας, 
με πρόταση των Υπουργών Προεδρίας της Κυβερνήσεως, Οικονομικών 
και Εθνικής Παιδείας και Θρησκευμάτων, αποφασίζουμε: 

Άρθρο 1. 

1. Συνιστάται στο Ε.Μ. Πολυτεχνείο Νομική Υπηρεσία, η οποία υπά¬ 
γεται απευθείας στον Πρύτανη. 

2. Στην αρμοδιότητα της Νομικής Υπηρεσίας υπάγονται: 

α. Η νομική καθοδήγηση των αρχών και των υπηρεσιών του Ε.Μ. 
Πολυτεχνείου με την παρογή εισηγήσεων, γνωμοδοτήσεων και γενικά 
νομικών υπηρεσιών και συμβουλών γραπτά ή με την παρουσία της στις 
συνεδριάσεις των οργάνων. 

β. Η υπεράσπιση των δικαιωμάτων και συμφερόντων του Ε.Μ. Πο¬ 
λυτεχνείου ενώπιον όλων των δικαστηρίων και η εξώδικη προστασία 
και επιμέλεια αυτών. 

γ. Ο έλεγχος νομιμότητας των κάθε είδους πράξεων που εκδίδονται 
από τον Πρύτανη του Ε.Μ. Πολυτεχνείου, σύμφωνα με τις κείμενες δια¬ 
τάξεις. 

δ. Η κατά περίπτωση, μετά από εντολή του Πρύτανη, νομική κάλυψη 
των μελών του Ε.Μ.Π. για θέματα που δημιουργούνται από την 
άσκηση των καθηκόντων τους. 

3. Της Νομικής Υπηρεσίας προΐσταται ο Νομικός Σύμβουλος ο 
οποίος έχει υποχρέωση: 

- Να φροντίζει για την ομαλή και απρόσκοπτη λειτουργία της Νομι¬ 
κής Υπηρεσίας. 

- Να δίνει απαντήσεις σε ερωτήματα που υποβάλλονται από τον 
Πρύτανη, τους Αντιπρυτάνεις, τον Προϊστάμενο Γραμματείας ή και 
τους Προϊσταμένους των υπηρεσιών του Ε.Μ.Π., μετά από εντολή του 
Πρύτανη. 

- Να παρίσταται κατά τη συζήτηση υποθέσεων ενώπιον όλων των δι¬ 
καστηρίων. Με ειδική μόνο εντολή του Πρύτανη, η οποία ισχύει ως πλη¬ 
ρεξούσιο έγγραφο μπορεί να παρίστανται ενώπιον των δικαστηρίων και 
οι δικηγόροι του ιδρύματος. 

Άρθρο 2. 

Σύσταση θέσεων. 

1. Στη Νομική Υπηρεσία του Ε.Μ.Π. συνιστώνται οι ακόλουθες θέ¬ 
σεις: 

α. Μία (1) θέση Νομικού Συμβούλου. 

β. Δύο (2) θέσει Δικηγόρων. 

2. Για τη θέση του Νομικού Συμβούλου, προσλαμβάνεται δικηγόρος 
παρ’ Αρείω Πάγω, ενώ για τις θέσεις δικηγόρων, δικηγόροι παρ’ Εφέ- 
ταις. 

3. Ο νομικός Σύμβουλος και οι δικηγόροι προσλαμβάνονται με από¬ 


φαση του Πρυτανικού Συμβουλίου, με σχέση έμμισθης εντολής. 

Οι διατάξεις του άρθρου 11 του Ν. 1649/86 (Α’ 147) εφαρμόζονται 
αναλόγως για την πρόσληψη των δικηγόρων. 

4. Η θητεία του Νομικού Συμβούλου και των δικηγόρων είναι τριε- 
τής και μπορεί να ανανεώνεται. 

Άρθρο 3. 

Το Νομικό Σύμβουλο όταν απουσιάζει, κωλύεται ή δεν υπάρχει, (ανα¬ 
πληρώνει ο αρχαιότερος των υπηρετούντων δικηγόρων. 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση και εκτέλεση του παρόντος διατάγματος. 

Αθήνα, 4 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΝΙΚΟΛΑΟΣ ΘΕΜΕΛΗΣ ΓΕΩΡΓΙΟΣ ΑΓΑΠΗΤΟΣ 

ΕΘΝΙΚΗΣ ΠΑΙΔΕΙΑΣ 8> ΘΡΗΣΚ/ΤΟΝ 

ΚΩΝ. ΔΕΣΠΟΤΟΠΟΥΛΟΣ 

—-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 143 (4) 

Τροποποίηση των διατάξεων του Π.Δ. 387/1983 (Α’ 141) και του 
Π.Δ. 494/1985 (Α' 176), που αφορούν στη λειτουργία, οργάνωση, 
διοίκηση φοιτητικών λεσχών στα Ανώτατα Εκπαιδευτικά Ιδύματα 
και την παροχή δωρεάν σίτισης στους φοιτητές αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 5 του άρθρου 29 του Ν. 1268/ 
1982 «για τη δομή και λειτουργία των Ανωτάτων Εκπαιδευτικών 
Ιδρυμάτων» (ΦΕΚ 87 τ.Α’). 

2. Την αριθμ. 48/1990 γνωμοδότηση του Συμβουλίου της Επικρά¬ 
τειας με πρόταση του Υπουργού Εθνικής Παιδείας και Θρησκευμάτων 
και του Υπουργού 1 Οικονομικών, αποφασίζουμε: 

Άρθρο 1. 

Η παράγραφος 1 του άρθρου 7 του Π.Δ. 387/1983, αντικαθίσταται 
ως ακολούθως: 

«1. Το συσσίτιο παρέχεται όλες τις ημέρες της εβδομάδας στο εστια¬ 
τόριο της Πανεπιστημιακής Φοιτητικής Λέσχης από 1ης Σεπτεμβρίου 
κάθε ημερολογιακού έτους μέχρι 30 Ιουνίου του επόμενου και διακό¬ 
πτεται μόνο κατά τις ημέρες των διακοπών Χριστουγέννων και Πά¬ 
σχα». 

Άρθρο 2. 

Στην περίπτωση γ' της παραγράφου 1 του άρθρου 1 του Π.Δ. 387/ 
7/1983, όπως αυτή αντικαταστάθηκε με την παράγραφο 2 του άρθρου 
3 του Π.Δ. 494/1985, η φράση «για το συνολικό καθαρό εισόδημα των 
γονέων ή για το συνολικό καθαρό εισόδημα του ίδιου του φοιτητή» αντι¬ 
καθίσταται με τη φράση «για το συνολικό ετήσιο δηλούμενο οικογε¬ 
νειακό εισόδημα ή για το συνολικό δηλούμενο εισόδημα του ίδιου του 
φοιτητή». 

Άρθρο 3. 

Το άρθρο 1 του Π.Δ. 494/1985, που αντικατέστησε το άρθρο 8 του 
Π.Δ. 387/1983 αντικαθίσταται ως ακολούθως: 

«Δικαίωμα δωρεάν σίτισης». 

Δωρεάν αίτησης δικαιούνται οι φοιτητές ΑΕΙ προπτυχιακοί και μετα¬ 
πτυχιακοί, που έχουν τις ακόλουθες προϋποθέσεις: 

α. Άγαμοι φοιτητές, εφόσον οι ίδιοι δεν διαθέτουν δικό τους εισόδημα 
και οι γονείς τους διαμένουν μόνιμα μακρυά από την έδρα του τμήμα¬ 
τος, στο οποίο φοιτούν και δεν διαθέτουν συνολικό ετήσιο δηλούμενο οι¬ 
κογενειακό εισόδημα πάνω από 1.400.000 δρχ. προκειμένου για οικο¬ 
γένεια με ένα μόνο παιδί. Για οικογένειες με περισσότερα παιδιά το πα¬ 
ραπάνω ποσό εισοδήματος προσαυξάνεται κατά 100.000 δρχ. για κάθε 
παιδί πέραν του πρώτου. 

Το ανωτέρω διαμορφούμενο ποσό προσαυξάνεται κατά 100.000 
δρχ. για κάθε αδελφό σπουδαστή - φοιτητή πέραν του πρώτου, 
β. Τα κατά περίπτωση όρια εισοδήματος του προηγούμενου εδαφίου 

μειώνονται κατά 200.000 δρχ. εφόσον πρόκειται για άγαμους φοιτη¬ 
τές, που δεν διαθέτουν ίδιο εισόδημα και οι γονείς τους κατοικούν μό¬ 
νιμα στην έδρα του τμήματος ή της Σχολής στην οποία φοιτούν. 

γ. Άγαμοι φοιτητές, που το ίδιο εισόδημά τους, συνυπολογιζόμενο 
αθροιστικά με το αντίστοιχο εισόδημα των γονιών τους δεν υπερβαίνει 
τα κατά περίπτωση ποσά των εδαφίων α και β του άρθρου αυτού. 

δ. Άγαμοι φοιτητές, ορφανοί και από τους δύο γονείς, που δεν διαθέ¬ 
τουν ίδιο ετήσιο εισόδημα πάνω από 1.100.000 δρχ. 

ε. Έγγαμοι φοιτητές, που δεν διαθέτουν οικογενειακό ετήσιο εισό¬ 
δημα πάνω από 1.100.000 δρχ. 

Τα ανωτέρω ποσά προσαυξάνονται κατά τριακόσιες χιλιάδες δρχ. 
(300.000) εφόσον η αίτηση αφορά τέκνα μισθωτών, εν ενεργεία ή συ¬ 
νταξιούχων ή εφόσον αφορά έγγαμους μισθωτούς φοιτητές. 

στ. Επίσης, δικαιούνται δωρεάν σίτισης οι φοιτητές τέκνα ομογενών, 
οι γονείς των οποίων είναι μόνιμα εγκατεστημένοι στο εξωτερικό και η 
εκεί προσφερόμενη εργασία τους είναι της μορφής του ειδικευμένου ή 
ανειδίκευτου εργάτη, εφόσον προσκομίσουν βεβαίωση, η οποία θα χορη¬ 
γείται από την εκεί Ελληνική Προξενική Αρχή. 

ζ. Δωρεάν σίτιση, με βάση την αρχή της αμοιβαιότητας, παρέχεται 
και στους φοιτητές Ανωτάτων Εκπαιδευτικών Ιδρυμάτων του εξωτερι¬ 
κού, στους οποίους χορηγούνται «υποτροφίες κινητικότητας» στα πλαί¬ 
σια των προγραμμάτων των Ευρωπαϊκών Κοινοτήτων, καθώς και 
στους αλλοδαπούς αλλογενείς, στους οποίους χορηγείται υποτροφία από 
το Υπουργείο Παιδείας για προπτυχιακές ή μεταπτυχιακές σπουδές, 
στο πλαίσιο των διακρατικών συμφωνιών. 

Ως οικογενειακό εισόδημα για την εφαρμογή των διατάξεων των α, 
β, γ, δ και στ παραγράφων λαμβάνεται υπόψη το άθροισμα των εισοδη¬ 
μάτων, που δηλώνονται από τον ίδιο τον φοιτητή και τους δύο γονείς 
του, όπως προκύπτει από το εκκαθαριστικό σημείωμα της οικείας εφο¬ 
ρίας, αν υποβάλλουν κοινή φορολογική δήλωση. Προκειμένου για έγγα¬ 
μους φοιτητές, ως οικογενειακό εισόδημα θεωρείται μόνο το δηλούμενο 
από τους ίδιους και τον σύζυγό τους. 

Στην περίπτωση που ο ίδιος ο φοιτητής και οι γονείς του δεν υποβάλ¬ 
λουν φορολογική δήλωση, η φοιτητική λέσχη μπορεί να ζητά και άλλα, 
κατά την κρίση της, αποδεικτικά στοιχεία για την οικονομική και πε¬ 
ριουσιακή κατάσταση του ενδιαφερόμενον, προκειμένου να αποφανθεί 
αν δικαιούται ή όχι σίτισης. 

Από το επόμενο ακαδημαϊκό έτος 1990 - 1991 και για κάθε επό¬ 
μενο ακαδημαϊκό έτος, τα κατά περίπτωση αναφερόμενα ποσά προσαυ¬ 
ξάνονται κατά 10%. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΟΝ 

Γ. ΑΓΑΠΗΤΟΣ Κ. ΔΕΣΠΟΤΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ· ΑΡΙΘ. 144 (5) 

Ύδρυση εργαστηρίων στο Τμήμα Γεωπονίας της Σχολής Γεωτεχνικών 
Επιστημών του Αριστοτελείου Πανεπιστημίου Θεσσαλονίκης και κα¬ 
θορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 1268/ 
1982 «Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η τελευταία τούτη διάταξη τροποποιήθηκε με 
το άρθρο 48 παρ. 2 του Ν. 1404/1983 «Δομή και λειτουργία των Τε¬ 
χνολογικών Εκπαιδευτικών Ιδρυμάτων» (Α' 173). 

2. Τη γνώμη της γενικής συνέλευσης του τμήματος Γεωπονίας της 
Σχολής Γεωτεχνικών Επιστημών του Αριστοτελείου Πανεπιστημίου 
Θεσσαλονίκης (συνεδρίαση 159/15.2.1990). 

„3. Την 165/1990 γνωμοδότηση της Επικράτειας με πρόταση του 
Υπουργού Εθνικής Παιδείας και Θρησκευμάτων, αποφασίζουμε: 


Άρθρο 1. 

Ίδρυση 

Ιδρύονται στο Τμήμα Γεωπονίας της Σχολής Γεωτεχνικών Επιστη¬ 
μών του Αριστοτελείου Πανεπιστημίου Θεσσαλονίκης τα ακόλουθα ερ¬ 
γαστήρια: 

α) «Γεωργικών Φαρμάκων», το οποίο εξυπηρετεί τις εκπαιδευτικές 
και ερευνητικές ανάγκες στα Γεωργικά Φάρμακα (Χημεία, ιδιότητες, 
τρόπος δράσης, μεταβολισμός, τοξικολογική συμπεριφορά και διακί¬ 
νηση στο περιβάλλον, τυποποίηση, υπολείμματα και νομοθεσία). 

β) «Μικροβιολογίας και Υγιεινής Τροφίμων» το οποίο εξυπηρετεί τις 
εκπαιδευτικές και ερευνητικές ανάγκες στα αντικείμενα της Μικροβιο¬ 
λογίας και Υγιεινής Τροφίμων (Γενική Μικροβιολογία Τροφίμων, Μι¬ 
κροβιολογία Γάλακτος, Υγιεινή και Τοξικολογία Τροφίμων, Υγιεινή 
Γεωργικών Βιομηχανιών και Βιοτεχνολογίας). 

γ) «Χημείας και Βιοχημείας Τροφίμων» το οποίο εξυπηρετεί τις εκ¬ 
παιδευτικές και ερευνητικές ανάγκες στα αντικείμενα της επιστήμης 
των τροφίμων (Χημείας Τροφίμων, Ανάλυσης Τροφίμων, Φυσικοχη- 
μείας Τροφίμων και Βιοχημείας Τροφίμων). 

Άρθρο 2. 

Εσωτερικός κανονισμός 

Ο εσωτερικός κανονισμός των ιδρυομένων με το προηγούμενο άρθρο 
εργαστηρίων καθορίζεται σύμφωνα με τους ορισμούς των επομένων άρ¬ 
θρων. 

Άρθρο 3. 

Αποστολή 

Κάθε εργαστήριο έχει ως αποστολή: 

1. Την κάλυψη των διδακτικών αναγκών των προπτυχιακών φοιτη¬ 
τών του Τμήματος Γεωπονίας καθώς και των άλλων τμημάτων του 
Αριστοτελείου Πανεπιστημίου Θεσσαλονίκης, σε θέματα που εμπίπτουν 
στα γνωστικά αντικείμενα, όπως αυτά ορίζονται αντίστοιχα στο άρθρο 1 
του παρόντος προεδρικού διατάγματος. 

2. Την ανάπτυξη προγραμμάτων διδασκαλίας και έρευνας για μετα¬ 
πτυχιακούς φοιτητές στα πλαίσια των γνωστικών αντικειμένων των ερ¬ 
γαστηρίων. 

3. Τη διεξαγωγή βασικής και εφαρμοσμένης έρευνας στα πλαίσια 
των γνωστικών αντικειμένων των εργαστηρίων με στόχο: ■ 

α) την ανάπτυξη τεχνολογιών και εφαρμογών σχετικών με τις ανά¬ 
γκες της χώρας. 

β) Τη δημιουργία τεχνολογικών προϋποθέσεων για τη σύνδεση του 
τμήματος που αναφέρεται στο προηγούμενο άρθρο, με την ελληνική βιο¬ 
μηχανία. 

γ) την επιδίωξη συνεργασίας στον τομέα της έρευνας με μέλη των άλ¬ 
λων τμημάτων του Αριστοτελείου Πανεπιστημίου Θεσσαλονίκης ως 
επίσης και λοιπών Ανωτάτων Εκπαιδευτικών Ιδρυμάτων. 

δ) την κάθε μορφής συνεργασία με όλα τα κέντρα ερευνών και ακαδη¬ 
μαϊκά ιδρύματα Ελληνικά και ξένα εφόσον οι επιστημονικοί στόχοι συ¬ 
μπίπτουν, συμβαδίζουν και αλληλοσυμπληρώνονται με εκείνους των ερ¬ 
γαστηρίων, μέσα σε πνεύμα αμοιβαιότητας και συλλογικής εργασίας. 

ε) Την παροχή υπηρεσιών κατά τα προβλεπόμενα στο Π.Δ. 159/ 
1984 (Ά 53). 

στ) Την οργάνωση σεμιναρίων, συμποσίων, διαλέξεων, καθώς και τη 
μετάκληση προσωπικοτήτων και επιστημόνων που η ειδικότητά τους 
είναι συναφής με το γνωστικό αντικείμενο των εργαστηρίων. 

Άρθρο 4. 

Προσωπικό 

Το προσωπικό κάθε εργαστηρίου απαρτίζεται από τα μέλη ΔΕΠ του 
τμήματος Γεωπονίας που το γνωστικό τους αντικείμενο εμπίπτει στα 
ερευνητικά ενδιαφέροντα του εργαστηρίου όπως αυτά ορίζονται στο άρ¬ 
θρο 1 του παρόντος προεδρικού διατάγματος, καθώς και τα μέλη ΕΔΤΠ 
και το λοιπό επιστημονικό προσωπικό που τοποθετείται σε κάθε ένα από 
αυτά. 

Άρθρο 5. 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδακτικού Ερευνητι- 

κού Προσωπικού (Δ.Ε.Π.) που ανήκει κατά προτεραιότητα στις βαθμί¬ 
δες του καθηγητή ή του αναπληρωτή καθηγητή, σύμφωνα με τις διατά¬ 
ξεις του άρθρου 7 παρ. 1 του Ν. 1268/1982 και εκλέγεται κατά τα ορι¬ 
ζόμενα στο προεδρικό διάταγμα 46/1989 (Α'2ΐ). 

2. Ο διευθυντής ασκεί τις αρμοδιότητες που ορίζει το άρθρο 7 του Ν. 
1268/1982 και επί πλέον: 

α) Συντονίζει το διδακτικό (προπτυχιακό - μεταπτυχιακό) και ερευ¬ 
νητικό έργο του εργαστηρίου. 

β) Καταρτίζει και υποβάλλει στα αρμόδια όργανα το ετήσιο πρό¬ 
γραμμα λειτουργίας του εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων του εργαστη¬ 
ρίου. , 

δ) Μεριμνά για τη στελέχωση του εργαστηρίου με το αναγκαίο προ¬ 
σωπικό. 

ε) Μεριμνά για την κατανομή των χώρων του εργαστηρίου. 

στ) υποβάλλει τον ετήσιο απολογισμό των δραστηριοτήτων του εργα¬ 
στηρίου. 

ζ) Υπογράφει κάθε εξερχόμενο έγγραφο και γενικά είναι υπεύθυνος 
για την ομαλή και αποδοτική λειτουργία του εργαστηρίου. 

η) Εισηγείται τους υπεύθυνους αναλωσίμων υλικών και του κινητού 
εξοπλισμού. 

Άρθρο 6. 

Λειτουργία 

1. Ο διευθυντής κάθε εργαστηρίου έχει την ευθύνη της καθημερινής 
λειτουργίας του εργαστηρίου και της παρακολούθησης και επίβλεψης 
του προσωπικού. 

2. Ο διευθυντής, ενημερώνεται πριν από τη διεξαγωγή κάθε εργα¬ 
σίας που γίνεται στο εργαστήριο στα πλαίσια ερευνητικού προγράμμα¬ 
τος και άλλου έργου που έχει αποφασισθεί από το τμήμα και καθορίζει 
μέσα στα πλαίσια της αποστολής του εργαστηρίου την προτεραιότητα 
στη χρησιμοποίηση οργάνων και χώρων του εργαστηρίου, σε περί¬ 
πτωση που δεν υπάρχει σχετική απόφαση των αρμοδίων οργάνων. 

3. Ο διευθυντής έχει την ευθύνη για την εν γένει λειτουργία των μο¬ 
νάδων του εργαστηρίου, τη χρησιμοποίηση οργάνων, και υλικών που 
ανήκουν σ’ αυτό, την παραμονή των εργαζομένων (προσωπικού, φοιτη¬ 
τών), στους χώρους όπου τηρούνται ειδικοί κανόνες ασφαλείας που απο¬ 
σκοπούν στην προφύλαξη της υγείας και. αρτιμέλέιας των εργαζομένων 
καθώς και στην προστασία των οργάνων και εγκαταστάσεών του από 
βλάβες. 

4. Η χρησιμοποίηση ειδικών οργάνων του· εργαστηρίου επιτρέπεται 
μόνο στο προσωπικό του οικείου εργαστηρίου ή άλλους ερευνητές που 
έχουν ειδική επί των οργάνων αυτών εκπαίδευση, και εξουσιοδότηση 
από τον διευθυντή. 

, Κινητά όργανα και σκεύη, τα οποία παρα$ίδονται για τη διεξαγωγή 
εργασιών επιστρέφονται, μετά τη χρησιμοποίησή τούς, στην κατάσταση 
που είχαν παραδοθεί. 

5. Με εισήγηση του διευθυντή του οικείου εργαστηρίου στα αρμόδια 
όργανα του ιδρύματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότητες του εργα¬ 
στηρίου, σύμφωνα με το άρθρο 18 παρ. 2 του Ν. 1268/1982 καθώς 
και άλλων επιστημόνων για τη διδασκαλία, έρευνα ή οργάνωση του ερ¬ 
γαστηρίου, σύμφωνα με την κείμενη νομοθεσία. 

6. Σε μέλος ΕΔΤΠ του οικείου εργαστηρίου μπορεί να ανατίθεται από 
τον διευθυντή η διοικητική και γραμματειακή υποστήριξη του εργαστη¬ 
ρίου. 

Άρθρο 7. 

Πόροι 

Πόροι κάθε εργαστηρίου είναι: 

α) Οι πιστώσεις, οι οποίες προέρχονται από τις δημόσιες επενδύ¬ 
σεις ή τον τακτικό προϋπολογισμό ή την ιδιαίτερη περιουσία του ιδρύμα¬ 
τος και οι οποίες χορηγούνται σύμφωνα με τη διαδικασία που καθορί¬ 
ζουν οι διατάξεις της κείμενης νομοθεσίας. 

β) Τα έσοδα από την παροχή υπηρεσιών, , σύμφωνα με το άρθρο 3 
παρ. 3 του π.δ. 159/1984 (Α'53). 

γ) Οι πιστώσεις από εξωτερικές πηγές όπως: ι) ετήσια επιχορήγηση 
από τακτικό προϋπολογισμό δημοσίων επενδύσεων από τα διάφορα 
Υπουργεία της χώρας, ιι) οι κληρονομιές, κληροδοτήματα, δωρεές και 
I κάθε άλλη οικονομική ενίσχυση που προέρχεται από ημεδαπά ή αλλο¬ 
δαπά φυσικά και νομικά πρόσωπα προς το Αριστοτέλειο Πανεπιστήμιο 


Θεσσαλονίκης για τους σκοπούς του οικείου εργατηρίου εφόσον δεν τίθε¬ 
νται όροι που αντιβαίνουν στο σκοπό του εργαστηρίου και του Αριστοτε- 
λείου Πανεπιστημίου Θεσσαλονίκης. 

Άρθρο 8. 

Τηρούμενα βιβλία 

Για τις ανάγκες κάθε εργαστηρίου τηρούνται τα ακόλουθα βιβλία και 
στοιχεία: 

- Βιβλίο πρωτοκόλλου 

- Βιβλίο περιουσιακών στοιχείων 

- Φάκελος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και οργάνων 

- Κάθε άλλο βιβλίο ή στοιχείο που προβλέπεται από την ισχύουσα νο¬ 
μοθεσία ή κρίνεται απαραίτητο για το εργαστήριο. 

Άρθρο 9. 

Χώρος εγκατάστασης 

Χώρος εγκατάστασης κάθε εργαστηρίου είναι οι χώροι που παραχω- 
ρούνται για τη διεξαγωγή του έργου τους και ειδικότερα οι χώροι των 
ειδικών εγκαταστάσεων με τα όργανα και το λοιπό τεχνικό εξοπλισμό 
για τη διενέργεια των ερευνητικών προγραμμάτων και των εργαστηρια¬ 
κών ασκήσεων. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 4 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ ... . 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ/ΝΟΣ ΔΕΣΠΟΤΟΠΟΥΛΟΣ 



ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ, 145 (6) 

Τροποποίηση του αριθ. 676/18.10.1963 Β.Δ/τος «περί επεκτάσεως 
των εν Ηρακλείω εγκαταστάσεων της Ανωνύμου Εταιρείας με την 
επωνυμία «Προνομιούχος Ανώνυμος Εταιρεία Γενικών Αποθηκών 
της Ελλάδος» (Α' 199), όπως τροποποιήθηκε με το αριθμ. 207/ 
27.4.1988 Π.Δ/γμα (Ά 89). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 14, σε συνδυασμό με τα άρθρα 8, 12 και 20 του Ν.Δ/ 
τος 3077/54 «Περί Γενικών Αποθηκών» (Α' 243). 

2. Την από 3.8.89 απόφαση του Διοικητικού Συμβουλίου της Προ¬ 
νομιούχου Ανωνύμου Εταιρείας Γ ενικών Αποθηκών της Ελλάδος. 

3. Την αριθμ. 100/90 γνωμοδότηση του Συμβουλίου Επικράτειας, 
με πρόταση του Υπουργού Εμπορίου, αποφασίζουμε: 

Άρθρο μόνο 

Τροποποιείται το αριθμ. 676/18.10.63 Β.Δ. (Α' 199) και αίρεται η 
λειτουργία ως γενικής αποθήκης του ισογείου αποθηκευτικού χώρου 
ωφελίμου επιφάνειας δαπέδου 354,30 τετρ. μέτρων, που βρίσκεται στο 
Ηράκλειο Κρήτης και στις οδούς Θαλήτα και Λαχανά. 

Στον Υπουργό Εμπορίου αναθέτουμε την' δημοσίευση εκτέλεση του 
παρόντος διατάγματος. 

Αθήνα, 4 Απριλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΟΥ 

θ. ΓΚΑΜΑΛΕΤΣΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 146 (7) 

Τροποποίηση του Π.Δ. 421/81 «Περί κανονισμού οργανώσεως και 
Λειτουργίας του Επιμελητηρίου υπό τον τίτλο «ΑΡΑΒΟ- 
ΕΛΛΗΝΙΚΟ ΕΠΙΜΕΛΗΤΗΡΙΟ ΤΟΤ ΕΜΠΟΡΙΟΥ ΚΑΙ ΑΝΑ- 
ΠΤΥΞΕΩΣ» (Α’ 113) όπως τροποποιήθηκε με το Π.Δ. 430/86 (Α' 
202 ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Νόμου 990/1979 «Περί ιδρύσεως 
Επιμελητηρίου υπό τον τίτλο «ΑΡΑΒΟ-ΕΛΛΗΝΙΚΟ ΕΠΙΜΕΛΗΤΗ¬ 
ΡΙΟ ΤΟΥ ΕΜΠΟΡΙΟΥ ΚΑΙ ΑΝΑΠΤΥΞΕΩΣ» (Α’ 266). 

2. Την αριθμ. 101/90 γνωμοδότηση του Συμβουλίου Επικράτειας 
με πρόταση του Υπουργού Εμπορίου, αποφασίζουμε: 

Άρθρο 1 

Διοικητικό Συμβούλιο 

Τροποποιούνται οι παράγραφοι 1 και 2 του άρθρου 13 του Π.Δ. 
421/81 όπως τροποποιήθηκαν με το άρθρο 3 παράγραφοι 1 και 2 του 
Π.Δ. 430/86, ως ακολούθως: 

1. Το Διοικητικό Συμβούλιο αποτελείται από 40 μέλη από τα οποία 
20 είναι Έλληνες και 20 είναι Άραβες. 

2. Η Γενική Συνέλευση εκλέγει 34 από τα 40 μέλη για τρία χρόνια. 
Σε περίπτωση παραίτησης η κατά οποιαδήποτε τρόπο αποχώρησης 

ενός ή περισσοτέρων μελών του Διοικητικού Συμβουλίου πριν από τη 
λήξη της θητείας των, το Διοικητικό Συμβούλιο δικαιούται να συμπλη¬ 
ρώσει τις κενές θέσεις με την εκλογή νέων μελών για το υπόλοιπο της 
θητείας των μελών που αποχώρησαν. 

Η εκλογή των μελών πρέπει να εγκριθεί από την πρώτη Τακτική Γ ε¬ 
νική Συνέλευση που θα ακολουθήσει. 

Άρθρο 2 

Μεταβατικές διατάξεις 

Η συμπλήρωση των νέων τεσσάρων (4) μελών του Διοικητικού Συμ¬ 
βουλίου θα γίνει από την Γενική Συνέλευση μετά την δημοσίευση του 
παρόντος Προεδρικού Διατάγματος. Η θητεία των νέων Συμβούλων συ¬ 
μπίπτει με την θητεία των υπολοίπων εκλεγμένων ήδη Συμβούλων. 

Η ισχύς του παρόντος αρχίζει από την δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Εμπορίου αναθέτουμε την δημοσίευση εκτέλεση του 
παρόντος διατάγματος. 

Αθήνα, 4 Απριλίου 1990 

I* 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΟΥ 

θ. ΓΚΑΜΑΛΕΤΣΟΣ 
-♦- 

ΣΥΜΒΑΣΕΙΣ 

(8) 

Χρηματοδότηση του τηρουμένου στην Αγροτική Τράπεζα της Ελλάδος 
Ειδικού Λογαριασμού Εγγυήσεων Γεωργικών Προϊόντων 
(ΕΛΕΓΠ) του Ελληνικού Δημοσίου, με το ποσό των δραχμών 
120.000.000.000, σε ανοικτό λογ/σμό, για χρηματοδότηση Γε¬ 
ωργικών Κοινοτικών Δαπανών κατά το 1990. 

Αθήνα, σήμερα την 28η του μηνός Μαρτίου του έτους χίλια εννιακό¬ 
σια ενενήντα μεταξύ του Ελληνικού Δημοσίου, που εκπροσωπείται από 
τους Υπουργούς Οικονομικών Γεώργιο Αγαπητό και Γεωργίας Γεωργ. 
Λιάπη και της Αγροτικής Τράπεζας της Ελλάδος, που εκπροσωπείται 
από το Διοικητή της Θεοδ. Γ. Δημόπουλο, συμφωνήθηκαν και συνομο- 
λογήθηκαν τα ακόλουθα: 

ΠΡΟΟΙΜΙΟ 

Η Επιτροπή κοινοτήτων, στην προσπάθειά της να λύσει το πρόβλημα 
της ανεπάρκειας των Κοινοτικών Πόρων, αντικατέστησε από το 1987, 
τον τόπο με τον οποίο' χηρηγούσε τις προκαταβολές το ΓΕΟΟΑ στα 
κράτη - μέλη της Κοινότητας, οι οποίες επιβάρυναν τις πιστώσεις του 
Τμήματος Εγγυήσεων σύμφωνα με τον κανονισμό 729/70. 


Στο Συμβούλιο Υπουργών Γεωργίας στο Λουξεμβούργο αποφασί- 
στηκε η τροποποίηση του παραπάνω κανονισμού. 1 

Σύμφωνα με αυτή, τα κράτη - μέλη θα καταβάλλουν από δικούς τους 
πόρους τις αναγκαίες πιστώσεις για κάλυψη των σχετικών δαπανών. 
Τα χρήματα αυτά θα επιστρέφονται από το ΓΕΟΟΑ στην αρχή του δεύ¬ 
τερου μήνα από εκείνον που έγιναν οι πληρωμές. 

Με την 1145/22.9.87 Πράξη του Διοικητή της Τράπεζας της Ελ¬ 
λάδος επιτρέπεται στην Αγροτική Τράπεζα της Ελλάδος να χρηματοδο¬ 
τεί τον ΕΛΕΓΠ για καταβολή των ενισχύσεων που καλύπτονται από πι¬ 
στώσεις του ΓΕΟΟΑ - Τμήματος Εγγυήσεων - έναντι εκχώρησης των 
σχετικών απαιτήσεων. 

Το επιτόκιο καθώς και οι λοιποί-όροι καθορίζονται από τις χρηματο- 
δότριες Τράπεζες και τα αρμόδια κρατικά όργανα. 

Σύμφωνα με την ακολουθούμενη από την Τράπεζα της Ελλάδος τα¬ 
κτική οι χρηματοδοτήσεις του ΕΛΕΓΠ από την Αγροτική Τράπεζα της 
Ελλάδος δεν περιλαμβάνονται στα όρια της πιστωτικής επέκτασης του 
χρηματοδοτικού προγράμματος της ΑΤΕ. 

Σύμφωνα με τα ανωτέρω υπογράφεται η παρούσα σύμβαση. 

Άρθρο 1 

Η Αγροτική Τράπεζα της Ελλάδος (ΑΤΕ) θα χρηματοδοτήσει το Ελ¬ 
ληνικό Δημόσιο μέχρι του ποσού των εκατόν είκοσι δισεκατομμυρίων 
(120.000.000.000) δρχ. σε ανοιχτό λογ/σμό, για πραγματοποίηση 
πληρωμών, για την καταβολή δαπανών στο Γεωργικό Τομέα κατά το 
1990, σύμφωνα με το νέο σύστημα πληρωμών, που ισχύει μετά την 
τροποποίηση του Κανονισμού 729/70. 

Άρθρο 2 

Οι Υπουργοί Οικονομικών και Γεωργίας, που εκπροσωπούν το Δη¬ 
μόσιο, δηλώνουν με την παρούσα ότι συνάπτουν δάνειο από την Αγρο¬ 
τική Τράπεζα της Ελλάδος ποσού δραχμών εκατόν είκοσι δισεκατομμυ¬ 
ρίων (120.000.000.000) σε ανοικτό λογ/σμό και εξουσιοδοτούν την 
Αγροτική Τράπεζα της Ελλάδος να διαθέσει το προϊόν αυτού όπως κα¬ 
θορίζεται στην παρούσα σύμβαση. 

Η εξόφληση του δανείου μετά των τόκων του θα πραγματοποιηθεί 
μέχρι 28.2.91, που ορίζεται και ως χρόνος λήξης του. 

Το δάνειο μέχρι την εξόφλησή του θα επιβαρύνεται με επιτόκιο 
22,25% το χρόνο χωρίς συμψηφισμό οποιασδήποτε άλλης προμήθειας. 
Το επιτόκιο θα προσαυξάνεται με την καθορισμένη εισφορά 1,25% υπέρ 
ΟΓΑ. 

Ο εκτοκισμός του δανείου θα πραγματοποιείται κάθε τρίμηνο, με 
αρχή την 31.3.1990 και οι δεδουλευμένοι τόκοι θα χρεώνονται στο 
λογ/σμό χωρίς άλλη εντολή του δανειοδοτούμενου και θα καλύπτουν 
μέρος του συνολικά εγκριμένου ποσού των 120 δισ. δραχμών. 

Η δανείστρια, όσο θα ισχύει η σύμβαση αυτή και μέχρι να εξοφλεί το 
δάνειο, έχει το δικαίωμα να μεταβάλλει το επιτόκιο εφόσον μεταβληθεί 
το κόστος άντλησης των κεφαλαίων της. 

Άρθρο 3 

Η χρήση του δανείου θα γίνεται τμηματικά με καταστάσεις εντολών 
πληρωμών ή με έγγραφα που θα παραδίδει το Υπουργείο Γεωργίας (Δ/ 
νση Οικονομικής Διαχείρισης) στην ΑΤΕ, 

Με το προϊόν του δανείου θα πιστώνεται ο λογ/σμός του Δημοσίου 
«ΓΕΟΟΑ - Προϊόν χρηματοδότησης για πληρωμές ενισχύσεων και άλ¬ 
λες εισπράξεις» Α.Κ. 4456, ο οποίος και θα χρεώνεται με τις αναλήψεις 
που θα γίνονται για τις πληρωμές που αναφέρονται στο άρθρο 1 της πα¬ 
ρούσας. 

Άρθρο 4 

Η πληρωμή των δικαιούχων θα γίνεται από την ΑΤΕ εντός τριών 
ημερών από την ημέρα που κατατίθενται στην ΑΤΕ οι καταστάσεις πλη¬ 
ρωμής με αξία την ημέρα χρέωσης του λογ/σμού 4456, όπως γινόταν 
και με το προηγούμενο σύστημα (προκαταβολών ΓΕΟΟΑ). 

Τυχόν λοιπές πληρωμές σε βάρος του λογ/σμού θα πραγματοποιού¬ 
νται με εντολές πληρωμής, σύμφωνα με τις κοινές αποφάσεις των 
Υπουργών Οικονομικών και Γεωργίας, που έχουν εκδοθεί ή θα εκδο- 
θούν σ’ εφαρμογή των διατάξεων των άρθρων 23, 26 και 28 του Νόμου 
992/1979 μέσα στα όρια των προβλέψεων του προϋπολογισμού Ειδι¬ 
κού Λογαριασμού Ε.Γ.Π. 

Για τα ποσά που καταβάλλει η Αγροτική Τράπεζα της Ελλάδος από 
το Λογ/σμό ενεργεί ως Ταμίας και δεν έχει υποχρέωση απόδοσης λογα¬ 
ριασμού. 

Άρθρο 5 

Οι πιστώσεις που υποχρεούται να καταβάλλει ο ΕΕΟΟΑ - Τμήμα 
Εγγυήσεων - με την νέα καθορισμένη διαδικασία εκχωρούνται με την 
παρούσα σύμβαση από το Δημόσιο στην Αγροτική Τράπεζα της Ελλά¬ 
δος, σύμφωνα με την 1145/22.9,87 Πράξη του Διοικητή της Τράπε¬ 
ζας Ελλάδος και θα κατατίθενται σε πίστωση του δανείου. 

Άρθρο 6 

Η διαχείριση της ΑΤΕ δεν υπάγεται στις διατάξεις περί Δημοσίου 
Λογιστικού. 

Άρθρο 7 

Η σύμβαση διέπεται από τις διατάξεις του Καταστατικού Νόμου της 
Αγροτικής Τράπεζας της Ελλάδος 4332/1929, όπως τροποποιήθηκε 
και συμπληρώθηκε καθώς και από το Ν.Δ. από 17 Ιουλίου 1923 «περί 
ειδικών διατάξεων επί Ανωνύμων Εταιρειών». 

Για το σκοπό αυτό συντάχθηκε η παρούσα σύμβαση που υπογράφεται 
στη συνέχεια και η οποία θα δημοσιευθεί στην Εφημερίδα της Κυβερνή- 
σεως. 

Η παρούσα ισχύει από 1ης Ιανουάριου 1990. 

Οι Συμβαλλόμενοι 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

Γ. ΑΓΑΠΗΤΟΣ Γ. ΛΙΑΠΗΣ 

Ο Διοικητής 

Της Αγροτικής Τράπεζας της Ελλάδος 
ΘΕΟΔ. ΔΗΜΟΠΟΤΛΟΣ 

-♦- 

( 9 ) 

Χρηματοδότηση του τηρουμένου στην Αγροτική Τράπεζα της Ελλάδος 

Ειδικού Λογαριασμού Εγγυήσεων Γεωργικών Προϊόντων 

(ΕΛΕΓΠ) του Ελληνικού Δημοσίου, κατά το 1990, με το ποσό των 

δραχμών 47.030.000.000. 

Αθήνα, σήμερα την 28η του μηνός Μαρτίου του έτους χίλια εννιακό¬ 
σια ενενήντα (1990) μεταξύ του Ελληνικού Δημοσίου, που εκπροσωπεί¬ 
ται απο τους Υπουργούς Οικονομικών Γεώργιο Αγαπητό και Γεωργίας 
Γεώργιο Λιάπη και της Αγροτικής Τράπεζας της Ελλάδος, που εκπρο¬ 
σωπείται από το Διοικητή της Θεόδ. Γ. Δημόπουλο, συμφωνήθηκαν και 
συνομολογήθηκαν τα ακόλουθα. 

Προοίμιο 

Από το Υπουργείο Γεωργίας - Διεύθυνση Οικονομικής Διαχείρισης - 
έχει υποβληθεί σχετικό αίτημα προς την ΑΤΕ για χρηματοδότηση του 
Ειδικού Λογαριασμού Εγγυήσεων Γεωργικών Προϊόντων (ΕΛΕΓΠ) 
του Ελληνικού Δημοσίου προς πραγματοποίηση πληρωμών για συγκέ¬ 
ντρωση γεωργικών προϊόντων κ.λ.π. κατά το 1990. 

Με την 945/3.2.87 πράξη του Διοικητή της Τράπεζας της Ελλάδος 
επιτρέπεται στην ΑΤΕ να χρηματοδοτεί τον Ειδικό Λογαριασμό Εγγυή¬ 
σεων Γεωργικών Προϊόντων (ΕΛΕΓΠ). 

Σύμφωνα με την ακολουθούμενη τελευταία από την Τράπεζα της Ελ¬ 
λάδος τακτική οι χρηματοδοτήσεις του ΕΛΕΓΠ από την Αγροτική Τρά¬ 
πεζα της Ελλάδος δεν περιλαμβάνονται στα όρια της πιστωτικής επέ¬ 
κτασης του χρηματοδοτικού προγράμματος της ΑΤΕ. 

Σύμφωνα με τα κατωτέρω υπογράφεται η παρούσα σύμβαση. 

Άρθρο 1 

Η Αγροτική Τράπεζα της Ελλάδος θα χρηματοδοτήσει το Ελληνικό 
Δημόσιο μέσα στο 1990 μέχρι ποσού δρχ. σαράντα επτά δισεκατομμυ¬ 
ρίων τριάντα εκατομμυρίων (47.030.000.000) για πραγματοποίηση 
των πληρωμών συγκέντρωσης γεωργικών προϊόντων και εκπλήρωση 
τυχόν υποχρεώσεων της χώρας προς την ΕΟΚ, που προκύπτουν απο¬ 
κλειστικά από την παρέμβαση στην αγορά προϊόντων σε εφαρμογή σχε¬ 
τικών κοινοτικών διατάξεων. 

Άρθρο 2 

Οι Υπουργοί Οικονομικών και Γεωργίας, που εκπροσωπούν το Δη¬ 
μόσιο, δηλώνουν με την παρούσα ότι συνάπτουν δάνειο από την Αγρο¬ 
τική Τράπεζα της Ελλάδος ποσού δρχ. σαράντα επτά δισεκατομμυρίων 
τριάντα εκατομμυρίων (47.030.000.000) και εξουσιοδοτούν την 


Αγροτική Τράπεζα της Ελλάδος να διαθέσει το προϊόν αυτού όπως κα¬ 
θορίζεται στην παρούσα σύμβαση. 

Λήξη δανείου καθορίζεται η 31.12.1991. 

Το δάνειο μέχρι την εξόφλησή του θα επιβαρύνεται με επιτόκιο 
22,25% το χρόνο χωρίς συμψηφισμό οποιασδήποτε άλλης προθεσμίας. 
Το επιτόκιο του δανείου θα προσαυξάνεται με την καθορισμένη εισφορά 
1,25% υπέρ ΟΓΑ. 

Ο εκτοκισμός του δανείου θα πραγματοποιείται κάθε τρίμηνο με 
αρχή την 31.3.1990 και οι δεδουλευμένοι τόκοι θα χρεώνονται στο λο¬ 
γαριασμό χωρίς άλλη εντολή του δανειοδοτουμένου. 

Η δανείστρια, όσο θα ισχύει η σύμβαση αυτή και μέχρι να εξοφληθεί 
τελείως το δάνειο, έχει το δικαίώμα να μεταβάλλει το επιτόκιο εφόσον 
μεταβληθεί το κόστος άντλησης των κεφαλαίων της. 

Άρθρο 3. 

Η χρήση του δανείου θα γίνεται τμηματικά μέσα στο 1990 με μη¬ 
νιαίους προϋπολογισμούς που θά υποβάλλει η ΔΙΔΑΓΕΠ στην Αγρο¬ 
τική Τράπεζα της Ελλάδος. 

Πρόβλεψη των αναγκαίων κάθε μήνα κονδυλίων πληρωμών και ει¬ 
σπράξεων, που αναμένεται να πραγματοποιηθούν, θα γίνεται στο τέλος 
του προηγούμενου μήνα από την ΔΙΔΑΓΕΠ. 

Η ΔΙΔΑΓΕΠ μπορεί να αντλεί μέσα στον επόμενο μήνα το τυχόν 
αχρησιμοποίητο υπόλοιπο του προηγούμενου μήνα. 

Το δάνειο θα εμφανίζεται λογιστικά στον Ειδικό Λογαριασμό Εγγυή¬ 
σεων Γεωργικών Προϊόντων 1290 «ΔΙΔΑΓΕΠ - Λογαριασμός Χρη¬ 
ματοδότησης 1990» που τηρείται στην Αγροτική Τράπεζα της Ελλάδος. 

Με το προϊόν του δανείου θα πιστώνεται πιστωτικός λογαριασμός του 
Δημοσίου, ο οποίος και θα χρεώνεται με τις πληρωμές που θα γίνονται 
για την αξία των γεωργικών προϊόντων που συγκεντρώνονται και για 
την εκπλήρωση τυχόν υποχρεώσεων της χώρας προς την ΕΟΚ, που 
προκύπτουν αποκλειστικά από την παρέμβαση στην αγορά προϊόντων 
σε εφαρμογή σχετικών κοινοτικών διατάξεων, καθώς επίσης με τους τό¬ 
κους του δανείου. 

. Άρθρο 4. 

Για τις πληρωμές, που γίνονται με το σύστημα των προκαταβολών, 
η ΑΤΕ υποχρεώνεται να θέτει αμέσως τα ποσά στη διάθεση των Κατ/ 
των, με βάση τις κατανομές της ΔΙΔΑΓΕΠ ή άλλου εξουσιοδοτημένου 
οργάνου. 

Με τα ποσά αυτά η ΑΤΕ καθίσταται αυτόματα υπόλογος και υποχρε¬ 
ώνεται να αποστείλει δικαιολογητικά πληρωμών στις προθεσμίες που 
ορίζουν οι εντολές πληρωμής της Δ/νσης Οικονομικής Διαχείρισης του 
Υπουργείου Γ εωργίας. 

Υποχρεώνεται επίσης να παρακολουθεί λογιστικά τα ποσά αυτά σε 
ιδιαίτερες κατά προϊόν, δραστηριότητα και έτος, υπομερίδες, που θα 
κλείνουν με τα εκκαθαριζόμενα, μετά τον έλεγχο των δικαιολογητικών 
ποσά. Τυχόν αδιάθετο υπόλοιπο θα επιστρέφεται στο δανειακό λογ/σμό 
μέχρι 30.4.91 (με νοΙβιΐΓ 2.1.1991) ενοποιουμένων και παρατεινομέ- 
νων των σχετικών προθεσμιών των προκαταβολών μέχρι της ημερομη¬ 
νίας αυτής μη επιτρεπομένου οιουδήποτε συμψηφισμού. 

Οι λοιπές πληρωμές σε βάρος του λογαριασμού θα πραγματοποιού¬ 
νται με εντολές πληρωμής, σύμφωνα με τις κοινές αποφάσεις των 
Υπουργών Οικονομικών και Γ εωργίας που έχουν εκδοθεί ή θα εκδοθούν 
σ’ εφαρμογή των διατάξεων των άρθρων 23, 26 και 28 του Νόμου 
992/1979, μέσα στα όρια των προβλέψεων του προϋπολογισμού Ειδι¬ 
κού Λογαριασμού Ε.Γ.Π. 

Εξαιρετικά, οι τόκοι του δανείου του Δημοσίου και η ειδική εισφορά 
υπέρ ΟΓΑ, θα αναλαμβάνονται από την Αγροτική Τράπεζα της Ελλά¬ 
δος, που εξουσιοδοτείται με την παρούσα για την ανάληψη του εκάστοτε 
οφειλόμενου ποσού, χωρίς την έκδοση εντολής, πληρωμής. 

Τα ποσά που καταβάλλει η Αγροτική Τράπεζα της Ελλάδος, βάσει 
εντολών πληρωμής, καθώς και οι τόκοι της χρηματοδότησης, παρακο- 
λουθούνται λογιστικά σε ιδιαίτερες υπομερίδες, γιατί τα ποσά αυτά ενερ¬ 
γεί ως ταμίας και δεν έχει υποχρέωση αποδόσεως λογαριασμού. 

Οι εισπράξεις που θα πραγματοποιούνται από τη διάθεση των γεωρ¬ 
γικών προϊόντων που συγκεντρώνονται καθώς και από άλλες πηγές, θα 
μεταφέρονται σε πίστωση του ως άνω λογαριασμού Νο 1290 «ΔΙΔΑ- 
ΓΕΠ - Λογαριασμός Χρηματοδότησης 1990». 

Άρθρο 5 

Πέρα από τη χρηματοδότηση αυτή η Αγροτική Τράπεζα της Ελλά¬ 
δος δεν θα έχει ανάμιξη στην αποθηκευτική διαχείριση της συγκέντρω¬ 
σης των γεωργικών προϊόντων. 

Η διαχείριση της ΑΤΕ δεν υπάγεται στις διατάξεις περί Δημοσίου 
Λογιστικού. 

Άρθρο 6 

Η σύμβαση διέπεται από τις διατάξεις του Καταστατικού Νόμου της 
Αγροτικής Τράπεζας της Ελλάδος 4332/1929, όπως τροποποιήθηκε 
και συμπληρώθηκε, καθώς και από το Ν.Δ. από 17 Ιουλίου 1923 «περί 
ειδικών διατάξεων επί Ανωνύμων Εταιρειών». 

Για το σκοπό αυτό συντάχθηκε η παρούσα σύμβαση που υπογράφεται 


στη συνέχεια και η οποία θα δημοσιευθεί στην Εφημερίδα της Κυβερνή- 
σεως. 

Η παρούσα ισχύει από 1η Ιανουάριου 1990.- 
Οι Συμβαλλόμενοι 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ . -"" ΓΕΩΡΓΙΑΣ 

Γ. ΑΓΑΠΗΤΟΣ Γ. ΛΙΑΠΗΣ 

Ο Διοικητής 

Της Αγροτικής Τράπεζας της Ελλάδος 
ΘΕΟΔ. ΔΗΜΟΠΟΤΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




